**ERASMUS+ típusú pályázatok**

**A program célja:**

* a kulcskompetenciák és készségek fejlesztése, különös tekintettel a munkaerőpiac és a társadalmi kohézió szempontjából fontos készségekre; elsősorban tanulmányi célú mobilitások, illetve az oktatási-képzési intézmények és a cégek közötti együttműködés segítségével
* a minőség, az innováció és a nemzetköziesítés erősítése az oktatási-képzési intézményekben, elsősorban nemzetközi együttműködések segítségével, az oktatás-képzés világán túli szereplők bevonásával
* a szakpolitikai reformok és az oktatási-képzési rendszerek modernizációjának támogatása, elsősorban szakpolitikai együttműködésekkel, az Unió átláthatóságot és elismertetést szolgáló eszközeinek hatékonyabb használatával, valamint a jó gyakorlatok megosztásával
* a nyelvtanítás és nyelvtanulás fejlesztése, a nyelvi sokszínűség és az interkulturális érzékenység támogatása

**Mely országok vesznek részt az Erasmus+ programban?**

A program teljes jogú résztvevői:

* az Európai Unió tagállamai
* Izland, Liechtenstein, Macedónia, Norvégia, Törökország

Partner országok (elsősorban a felsőoktatási együttműködések esetében):

* szomszédos partnerországok: Albánia, Bosznia-Hercegovina, Koszovó, Montenegró, Szerbia; Azerbajdzsán, Fehéroroszország, Grúzia, Örményország, Moldova, Ukrajna; Algéria, Egyiptom, Izrael, Jordánia, Libanon, Líbia, Marokkó, Palesztina, Szíria, Tunézia; Oroszország
* további partner országok régiókba sorolva szerepelnek a pályázati felhívásokban, az egyes régiótípusokra vonatkozó szabályokat figyelni kell

**A pályázat beadásával kapcsolatos fontosabb szabályok:**

* A konzorcium összetételére vonatkozó szabályokat vizsgálni kell a pályázat beadása előtt.
* Fontos, hogy régiós problémára keressen problémát a beadandó pályázat témája, az aktuális prioritási területeket konkrétan meghatározzák az egyes országokra lebontva, az is fontos, hogy az adott téma valamennyi partnerország esetén egyaránt kulcskérdésnek számítson.
* Eszközvásárlásoknál az a cél, hogy a beszerzendő eszköz inkább a partnerországokba kerüljön.
* A pályázat beadásához a konzorcium tagjainak regisztrációval kell rendelkezniük az Európai Bizottság Participant Portal oldalán, érvényes PIC kódot kell kapniuk, és a regisztrációhoz kapcsolódó pénzügyi és egyéb adatokat megfelelően fel kell tölteni a portálra az intézményükre vonatkozóan.
* A pályázat benyújtásához mindenképpen csatolni kell az intézmény vezetői által aláírt nyilatkozatokat.

**Elszámolás legfontosabb szabályai:**

**Tervezhető költségtípusok:**

* Menedzsment költség
  + átalányköltségként egységesen jár havonta a projekt teljes időszaka alatt
* Nemzetközi partnertalálkozók költségei
  + az útiköltség távolságtól és létszámtól függően egységköltség alapján kerül meghatározásra
* Szellemi termék költsége
  + különböző munkatársi kategóriában lehet részt venni a projektben, minden szerepnek meghatározott napi egységköltsége van, munkaidőnyilvántartással kell elszámolni, munkaügyi dokumentumokat (kinevezés, munkaköri leírás) kell csatolni az elszámoláshoz
* Multiplikációs rendezvények
  + A létrejövő szellemi termék terjesztéséhez kapcsolódó költségek számolhatók el ezen a soron
* Rendkívüli költségek
  + Eszközvásárlás tervezhető erre a sorra, az eszközök vásárlása azonban 25% önrész vállalását írja elő, a vásárlással tételesen el kell számolni, nem egységköltség alapon működik
  + Eszközvásárlás esetén csak a projektben történő használat idejére számított értékcsökkenés számolható el.
* Speciális igényű (fogyatékos) résztvevő(k) részvételével összefüggő többletköltségek – tényleges költségalapon, indoklással, konkrét költség megjelölésével
* Tanulási/oktatási/képzési célú tevékenység

**Megjegyzés:**

A rendezvényen résztvevő emberek SZIE-hez kötődő jogviszonyának igazolása

Az átváltási árfolyam új projektek esetében az támogatási összeg utalásának hónapjában a hónap átlag árfolyamát venni, régi projektek esetében az utalás napi árfolyamot venni.

Arra a napra nem számolható el intellectual output feladat végzés, amikor rendezvényen vesz részt az illető, vagy utazik.